b'\n_START_ARTICLE_\nNorbert Wiener\n_START_SECTION_\nNjegove zaposlitve\n_START_PARAGRAPH_\nPrva zaposlitev je bila leta 1919 na MIT za in\xc5\xa1truktorja matematike, sledilo je napredovanje v docenta leta 1929 in profesorja leta 1931. Njegovo mnenje o tej in\xc5\xa1tituciji je bilo vedno zelo pohvalno, vedno ga je postavljal mnogo vi\xc5\xa1je kot Harvard. Neko\xc4\x8d je izjavil:\xc2\xa0\xc2\xbbMIT mi je dajal pogum za delo in svobodno mi\xc5\xa1ljenje, kar za Harvard ni mogo\xc4\x8de trditi.\xc2\xab_NEWLINE_Leta 1926 se je poro\xc4\x8dil z Margaret Engemann, kmalu po poroki je odpotoval v Evropo, kjer je bil u\xc4\x8denec Guggenheima v G\xc3\xb6ttingenu, njegova \xc5\xbeena pa je tam zaklju\xc4\x8devala u\xc4\x8diteljske obveznosti pou\xc4\x8devanja modernih jezikov na Juniata kolid\xc5\xbeu iz Pensilvanije. Ponovno je potoval v Evropo v \xc5\xa1olskem letu 1931/32 in pre\xc5\xbeivel ta \xc4\x8das ve\xc4\x8dinoma v Angliji, vmes pa obiskoval svoje tovari\xc5\xa1e matematike, Blaschkeja, Mengerja, Franka, Hahna, Artina in G\xc3\xb6dla. Cambridge je bila zanj baza, od koder je lahko opravljal obiske na\xc2\xa0\xc2\xbbkontinent\xc2\xab. Poleg matematike se je \xc5\xa1e posebno zanimal za filozofijo, zanj je bil zelo zanimiv filozof Spinoza in njegova dela o etiki z naslovom Ethica Ordine Geometrio Demonstrata, iz\xc5\xa1lo leta 1677. Velik vpliv na njegovo delo je kot filozof imel tudi Leibniz._NEWLINE_Pri raziskovanju Brownovega gibanja je Wiener leta 1921 vpeljal pojem funkcionalnega integrala. Razvil je strogo metodo, sedaj znano kot Wienerjeva mera (Wienerjev proces), za dodeljevanje verjetnosti naklju\xc4\x8dni poti delca. Kasneje je podobno pot ubral Feynman z uvedbo druge vrste funkcionalnega integrala, ki je uporaben pri ra\xc4\x8dunanju kvantnih zna\xc4\x8dilnosti sistemov. Wienerjevi in Feynmanovi funkcionalni integrali se najbolj razlikujejo v tem ker so lahko definirani za razli\xc4\x8dne razrede funkcij, in v tem da Feynmanova vrsta ni odvisna od mere. Feynmanove integrale je poleg tega te\xc5\xbeko definirati.\n_START_SECTION_\nNagrada Norberta Wienerja\n_START_PARAGRAPH_\nLeta 1967 je bila na MIT v ZDA ustanovljena v spomin na Norberta Wienerja Nagrada za uporabno matematiko.\n_START_SECTION_\nPoimenovanja\n_START_PARAGRAPH_\nPo njem se imenuje krater Wiener na Luni.'